ফেয়ারিটেল ফ্যান্টাসি

ফেয়ারিটেল ফ্যান্টাসি হল ফ্যান্টাসির একটি উপবর্গ। এটি কল্পকাহিনীর অন্যান্য উপবর্গের থেকে আলাদা, কারণ এতে প্রায়শই রূপকথা বা লোককাহিনীর বিষয়বস্তু ব্যাপকভাবে ব্যবহৃত হয়ে থাকে। এই ধারায় কাজ করা লেখকদের মধ্যে ছিলেন অস্কার ওয়াইল্ড, জে. আর. আর. টলকিন, সি. এস. লিউইস, জর্জ ম্যাকডোনাল্ড, ক্যাথরিন ডেভিস, এ. এস. বাইয়াট, ইটালো ক্যালভিনো, অ্যাঞ্জেলা কার্টার, ডোনাল্ড বার্থেলমে, রবার্ট কুভার, মার্গারেট অ্যাটউড, কেট বার্নহাইমার, জেমস থারবার, আইজাক বাশেভিস সিঙ্গার, রিকি ডুকর্নেট, রবার্ট ব্লাই এবং কেটি ফ্যারিসের মতো বিভিন্ন ব্যক্তিত্ব।

ইতিহাস


রোমান যুগে সাহিত্যিক রূপকথা অজানা ছিল না: লুসিয়াস এপুলিয়াস 'দ্য গোল্ডেন অ্যাসে' এরম বেশ কয়েকটি অন্তর্ভুক্ত করেছিলেন। 

আবার রেনেসাঁর সময়কালে, গিয়াম্বাটিস্টা বাসিল পেন্টামেরোনে অনেক রূপকথার পুনঃবিবৃতি করেছিলেন, যা ছিল অভিজাত্যের পুনঃবিবৃতি। 

সেখান থেকে, সাহিত্যিক রূপকথার গল্প গুলি সতেরশো শতকের প্যারিসের ফরাসি 'স্যালন' লেখক (মাদাম ডি'আউলনয়, শার্ল পেরো ইত্যাদি) এবং অন্যান্য লেখকরা তাদের সময়ের লোককাহিনীগুলিকে গ্রহণ করেছিলেন এবং সেগুলিকে সাহিত্যের রূপ দিয়েছিলেন। গ্রিম ভ্রাতৃদ্বয়ের সংগৃহীত গল্পগুলি পুনরুদ্ধার করার উদ্দেশ্য থাকলেও তারা সংগৃহীত মার্চেনকে কুনস্টমার্চেনে রূপান্তরিত করেছিলেন।

এই গল্পগুলিকে কল্পকাহিনী হিসেবে দেখা হয় না বরং সাহিত্যিক রূপকথা হিসেবে বিবেচনা করা হয়, এমনকি অতীতে শুরু থেকেই, রূপকথা একটি সাহিত্যিক রূপ হিসেবে রয়ে গেছে, এবং রূপকথার কল্পকাহিনীগুলি ছিল এর একটি শাখা। রূপকথার গল্পগুলি, উপন্যাসিক গদ্য, চরিত্রায়ন বা পটভূমি লেখার রীতি ব্যবহার করে।Diana Waggoner, The Hills of Faraway: A Guide to Fantasy, p 22-3, 0-689-10846-X এক্ষেত্রে বিভাজন রেখাকে সুস্পষ্টভাবে সংজ্ঞায়িত করা যায়নি, তবে এটি প্রয়োগ করা হয়েছে, এমনকি একজন বিশেষ লেখকের রচনার ক্ষেত্রেও: জর্জ ম্যাকডোনাল্ডের লিলিথ এবং ফ্যান্টাস্টেসকে কল্পকাহিনী হিসেবে বিবেচনা করা হয়, কিন্তু তার লেখা "দ্য লাইট প্রিন্সেস", "দ্য গোল্ডেন কি" এবং "দ্য ওয়াইজ ওম্যান" কে সাধারণত রূপকথা বলা হয়।

ধারার সংক্ষিপ্ত বিবরণ

এই ধারায় আধুনিক রূপকথা অন্তর্ভুক্ত হতে পারে, যা মূল প্লটে রূপকথার মোটিফ ব্যবহার করে, যেমন দ্য ওয়ান্ডারফুল উইজার্ড অব অজ এবং দ্য হবিট, পাশাপাশি ক্লাসিক রূপকথার কামুকতা, হিংসাত্মক, প্রাপ্তবয়স্ক-কেন্দ্রিক পুনঃকথন (যার মধ্যে অনেকগুলি বিভিন্ন রূপে, মূলত প্রাপ্তবয়স্ক দর্শকদের জন্য, অথবা সকল বয়সের মিশ্র দর্শকদের জন্য তৈরি করা হয়েছিল), যেমন কমিক বই সিরিজ ফেবলস। এতে এমন রূপকথার গল্পও অন্তর্ভুক্ত থাকতে পারে যেখানে চরিত্রায়ন, পটভূমি এবং পূর্ণাঙ্গ প্লট দিয়ে শিশু বা তরুণ প্রাপ্তবয়স্ক পাঠকদের জন্য উপন্যাস তৈরী করা হয়। 

অনেক রূপকথার গল্প সংশোধনবাদী, প্রায়ই চরিত্রগুলির নৈতিক মূল্যবোধের পরিবর্তন ঘটানো হয়। এটি অন্তর্নিহিত নান্দনিকতার জন্য অথবা বিষয়ভিত্তিক অন্বেষণের জন্য করা যেতে পারে। লেখকরা বিজ্ঞান কল্পকাহিনিতে প্রযুক্তিগত ধারণার উপর ভিত্তি করে রূপকথার জাদুকে স্ব-সামঞ্জস্যপূর্ণ করে তুলতে পারেন, অথবা সমসাময়িক বা ঐতিহাসিক কল্পকাহিনীতে এটির ব্যাখ্যা করতে পারেন।

অন্যান্য ধরণের ফ্যান্টাসি, বিশেষ করে কমিক ফ্যান্টাসি, রূপকথার বিষয়গুলিকে আংশিক উপাদান হিসেবে অন্তর্ভুক্ত করতে পারে, যেমন টেরি প্র্যাচেটের ডিস্কওয়ার্ল্ডে একজন ডাইনি একটি জিঞ্জারব্রেড বাড়িতে বাস করে, অথবা যখন প্যাট্রিসিয়া রেডের এনচ্যান্টেড ফরেস্টে এমন রাজকুমার এবং রাজকন্যারা আছে যেখানে তারা তাদের নির্ধারিত রূপকথার ভূমিকায় সম্পূর্ণরূপে মিশে যাওয়ার চেষ্টা করে।

রূপকথার কল্পনার পটভূমি, যেমন রূপকথার গল্পগুলি থেকে উদ্ভূত, লোককাহিনীর যুক্তির চেয়ে বিশ্ব-নির্মাণের জন্য কম দায়ী হতে পারে। রাজকুমাররা রাজকীয় বিবাহের সমস্ত রাজনৈতিক প্রভাব বিবেচনা না করেই বনে ঘুরে বেড়াতে এবং কনে নিয়ে ফিরে আসতে পারে। একটি সাধারণ কমিক মোটিফ হল এমন একটি পৃথিবী যেখানে রূপকথা ঘটে এবং চরিত্ররা গল্পে তাদের ভূমিকা সম্পর্কে সচেতন থাকে,K. M. Briggs, The Fairies in English Tradition and Literature, p 195, University of Chicago Press, London, 1967 চতুর্থ প্রাচীর ভেঙেও।

অন্যান্য লেখকরা অন্যান্য উপধারার মতোই কাল্পনিক বিশ্বকে সম্পূর্ণরূপে ফুটিয়ে তুলতে পেরেছেন, উচ্চ ফ্যান্টাসি, ঐতিহাসিক ফ্যান্টাসি বা সমসাময়িক ফ্যান্টাসির পটভূমির উপর ভিত্তি করে তারা লেখা তৈরি করেছেন। 

আরও দেখুন

রূপকথার তালিকা
পৌরাণিক কল্পকাহিনী

বহিঃসংযোগ
  দ্য ফেয়ারি টেল রিভিউ: আ জার্নাল অফ ফেয়ারি টেল লিটারেচার
 Cabinet des Fees: অনলাইন জার্নাল অফ ফেয়ারি টেল লিটারেচার
 আর্টস: অনলাইন জার্নাল অফ ফেয়ারি টেল লিটারেচার
SurLaLune Fairy Tales: Modern Interpretations pages for over 45 tales include lists of modern redactions of fairy tales.  Also announces new releases in the genre.
 ফ্যান্টাসি লেখক পেগি লিবেনো (জার্মান ভাষায়)

তথ্যসূত্র

বিষয়শ্রেণী:ফ্যান্টাসির প্রকারভেদ
বিষয়শ্রেণী:রূপকথার উপর ভিত্তি করে রচনা
বিষয়শ্রেণী:রূপকথা